**From:** Ladislav Krajnak [mailto:krajnak@skinvest.sk]   
**Sent:** Thursday, April 29, 2021 11:16 AM  
**To:** Peter Kasalovský <pkasalovsky@hospodarskyklub.sk>  
**Subject:** v takom state zijeme

**Bol by to zázrak...**

**Dámy a páni,**

nerád rečním. Dnes však urobím výnimku. Bola tu, je tu pandémia Covid-19, ale nemenej nebezpečným bolo, je a vždy bude vládnutie bez mantinelov. Držitelia moci majú k tomu bližšie ako tí, ktorí sú v opozícii.

Spomeniem niekoľko konkrétnych problémov. A sám seba sa spytujem už dlhšie, či príde čas, že niekto bude zavolaný zodpovedať sa. A nielen to, naozaj sa čudujem, že tie problémy môžu jestvovať.

Mal by som dodať, že sme vo viacerých smeroch hlúpi, či naivní, alebo dokonca „prefíkaný“ vo vlastnom záujme. A v Bruseli to vidia, vnímajú a neraz sa k nám podľa toho aj správajú.

Ponúknem vám skratkovite šesť situácii bez ambície selektovať súvislosti. Inak, nebudem hľadať spojitosti. Len základné fakty...

**Po prvé**/Sprava Najvyššie kontrolného úradu SR o hospodárení štátu v rokoch 2014-2019

V tých rokoch sa prekročili výdaje limitované zákonom o štátnom rozpočte v priemere o 2,5 mld Eur ročne. Najmenej to bolo v roku 2017, keď výdaje vyššie o 549 miliónov Eur.Najväčší bol rozdiel v roku 2015 a to : 5,28 mld Eur ! Podľa môjho skromného štátny záverečný účet nelegalizuje prečerpanie, ale len konštatuje fakt. Čiže, prečepanie výdajov je porušením zákona o rozpočte priamo vládou ...

**Po druhé/**Vzťah EÚ a SR

Z pohľadu čerpania eurofondov,ktoré čerpať môžeme a povinných platieb ako prispevok do EU, ktoré platiť musime, v Bruseli si musia myslieť, že sme banda diletantov,ktori si nevedia zobrať ani to, čo môžu.

V rokoch 2007-2013 sme mohli čerpať 11 mld Eur, čerpali sme 4,2 mld. Eur.

V rokoch 2014-2020 sme mohli  čerpať    15,3 mld Eur,   čerpali sme 5,1 mld Eur.

V rokoch 2021-2027 sa predpokladá už dnes, že z pridelených zdrojov nevyčerpáme ani 40 percent.

O čom to svedčí ? O neschopnosti, alebo o záujme poškodzovať vlastný štát a hospodárstvo na jeho území ?!

**Po tretie/** Koluzná väzba a vyšetrovacia väzba

Keď Mikuláš Dzurinda narazil na Mikuláša Černáka na Štrbskom plese, tak sa začal naňho pohon. Po dvoch rokoch vyšiel z vyšetrovacej väzby na slobodu. A zodpovedných politikov aj za takýto lapsus nenapadlo nič jednoduchšie ako zmeniť zákon a predĺžiť väzbu na päť rokov.

Odvtedy nikoho nenapadlo zmeniť a štandardizovať tieto lehoty. Z prozaického dôvodu, lebo nás – mňa sa to netýka. Až keď sa nás – mňa to týka, tak odrazu všetci „to“ chcú riešiť, tak koluznú, ako aj vyšetrovaciu väzbu.

**Po štvrté/**v suvislosť s plánom obnovy

Počujeme od bývalého predsedu vlády otázku : Viete vy čo to je postaviť novú nemocnicu?

Majetkové spory a nejasnosti, pozemkové nejasnosti, verejné obstarávanie na projekt, na stavbu,    na dodávateľov... A potom príde na stavebné konanie  - územný plán, územné rozhodnutie, stavebne povolenie a napokon dôjde na stavbu.

To sa predsa nedá zvládnuť za štyri roky. A to povie hlavný tvorca legislatívy a podmienok fungovania štátu za posledných 12 rokov !

**Po piate/** manažment štátu

V roku 2009 vláda SR rozhodla o výstavbe závodu na výrobu pandemickej vakciny v SR prostrednictvom SŠHR s rozpočtom 24 mil. Eur a vyčlenila na to zdroje.

Imuna ponukla svoj pozemok za 1 euro a pomohla ziskať územné rozhodnutie pre SŠHR na tento závod.

Výsledok ?

Štát postavil budovu v Malackách a kúpil nejakú technológiu, ktorú nikomu netreba v Malackach. Za pozemok zaplatil 450 tisíc Eur. SŠHR minula 24 mil. Eur a nič. Či skôr, tradične. Zase sa išlo podľa hesla : Mysleli sme to dobre... Dopadlo to ako mnohokrát.

**Po šieste/**Tunel Višňové

Od prvopočiatku výstavby diaľnic v SR medzi Bratislavou a Košicami sa vie, že tunel Višňové je „úzke“ miesto. Po dlhých rokoch sa začal stavat a premiér po Ficovi „budovateľov“ vyhodí kvôli 8-mesačnému meškaniu. A potom sa tam dva roky nič nedeje.

Až hrozba, že príde z eurofondu o cca 300 mil Eur, tak je tu SKANSKA, ktorá snáď dobehne stratu. Zodpovednosť za dvojročné zdržanie kľúčového bodu akoby „večne“ budovanej diaľnice z hlavného mesta do Koíšíc.

**Dámy a páni,**

nič hrozné.

Mnohí z vás by mohli vymenovať ďaľšie prípady „vládnutia“ našich vlád. Milióny, ba stámilióny, ktoré mohli ísť na bohumilé záležitosti. Inak sa to nejaví ani dnes, keď pandemické podmienky znemožňujú normálne myslenie aj hodnotenie, a najmä kontrolu a volanie na zodpovednosť.

Určite aj v iných štátoch majú problémiky aj problémy, ale na rozdiel od pomeroch v nich, tak u nás sa javia ako štandard. Čo by malo byť po pandémii ? Jednoznačne : Má dať Dal. Inak povedané, štátny dozor nad každým centom, nad každým zámerom, nad každou investíciou, a so zodpovednosťou. Poškodil si záujem štátu, nie je o čom hovoriť, čo zdôvodňovať. Na to bol čas, kým ste – kým si začal rozhodovať, konať, alebo prikazovať.

U nás to pôjde k lepšiemu až vtedy, keď nebudeme pri pohľade na štátny a verejný záujem v ofsajde. Teraz sa k nám začne približovať aj 6 mld z fondu obnovy a možno sa stane zázrak, možno to pôjde podľa zdravého rozumu a zákonov. I keď, opäť dodám, bol by to zázrak.